O‘zbekiston Respublikasi Vazirlar Mahkamasi O‘zbekistondagi Rossiya universitetlarining 2017/2018 yilgi o‘quv yili uchun qabul kvotalarini tasdiqladi. Xususan, M.V. Lomonosov nomidagi Moskva davlat universitetining Toshkent shahriagi bo‘limi 2017/18 o‘quv yilida bakalavriatga 100 nafar, magistraturaga 20 nafar talabani qabul qiladi. Jumladan, «Amaliy matematika va informatika» fakultetiga 50 nafar, «Psixologiya» bo‘limiga 50 talaba qabul qilinadi. Shu yo‘nalishlar bo‘yicha magistratura bo‘limlariga 10 nafardan talaba qabul qilinadi. Vazirlar Mahkamasi qaroriga ko‘ra, I.M.Gubkin nomidagi Rossiya Neft va gaz davlat universiteti yangi o‘quv yiliga 235 nafar talabani qabul qiladi.